อยากทราบว่า ทามีเมือกทางทวารหนักเกิดจากอะไรคับ อากาศเริ่มแรกจะคั่นตรงรอบบริเวณแล้วมีเมือกคับ พอประมาณสัก2-3วัน ไม่มีการคั้นคับ แต่ยังเมือกอยู่ จะไปคล้ายๆวุ้นคับ สีขาวติดเขียวน่อยๆ ต้องรักษาไงคับ ไปอนามัยได้เปล่าคับ
สวัสดีค่ะ เมือกที่ออกจากทวารหนัก หากมีปริมาณเล็กน้อย ไม่ได้ถือว่าผิดปกติอะไร แต่หากมีปริมาณมาก หรือไหลออกเรื่อยๆ อาจเกิดจาก- ลำไส้อักเสบจากการติดเชื้อ ซึ่งจทำให้อุจจาระเป็นมูกได้ แต่ก็จะมีอาการปวดท้องบิดร่วมด้วย- มีโรคเริมเกิดขึ้นที่ทวารหนัก ซึ่งติดต่อมาจากการมีเพศสัมพันธ์ โดยจะทำให้เกิดตุ่มน้ำใส ซึ่งจะแตกออกกลายเป็นแผล มีน้ำเหลืองซึมออกมาได้ ร่วมกับมีอาการปวดแสบ เจ็บบริเวณทวารหนัก- มีหูดหงอนไก่ที่ทวารหนัก ซึ่งติดต่อมาจากการมีเพศสัมพันธ์ แต่จะคลำได้เป็นติ่งเนื้อร่วมด้วย- มีโรคซิฟิลิส หรือหนองในที่ทวารหนัก ซึ่งติดต่อมาจากการมีเพศสัมพันธ์ทางทวารหนัก โดยทำให้เกิดแผลที่ทวารหนัก หรือมีมูก หนองออกทางทวารหนักได้- มีริดสีดวงทวารชนิดภายนอก ซึ่งจะคลำได้เป็นตุ่มหรือติ่งเนื้อที่ทวารหนักร่วมด้วย- ลำไส้แปรปรวน อาจทำให้มีถ่ายเป็นมูกได้ แต่ก็จะมีอาการของการถ่ายอุจจาระที่ผิดปกติอื่นๆ เช่น มีท้องเสียเรื้อรัง หรือท้องผูก หรือท้องผูกสลับท้องเสีย ร่วมกับอาการปวดท้อง- มะเร็งลำไส้ใหญ่ แต่มักพบในคนอายุมาก และมักทำให้มีถ่ายเป็นเลือดด้วย นอกจากนี้ก็จะมีอาการปวดท้อง เบื่ออาหาร น้ำหนักลดหากยังคงมีเมือกออกจากทวารหนักต่อเนื่อง แนะนำควรไปพบแพทย์เพื่อตรวจรักษาค่ะ ทั้งนี้ หากสถานีอนามัย มีแพทย์ตรวจ ก็สามารถไปรับการตรวจได้ค่ะ แต่หากไม่มีแพทย์ มีเพียงเจ้าหน้าที่สาธารณสุขและพยาบาล อาจต้องไปตรวจยังโรงพยาบาลอำเภอค่ะ ในเบื้องต้น ก็ควรเช็ดรูทวารบ่อยๆ เพื่อไม่ให้เปียกชื้น ไม่ควรทายาใดๆ และงดการมีเพศสัมพันธ์ไปก่อนชั่วคราวด้วยค่ะ